laion/Wikipedia-Exotic huggingface dataset:
עזאזל ג'ייקובס

עזאזל ג'ייקובס (באנגלית: Azazel Jacobs; נולד ב-1 בינואר 1972) הוא במאי קולנוע ותסריטאי יהודי-אמריקאי. עזאזל ג'ייקובס גדל בניו יורק. הוא בנם של פלו ושל הקולנוען קן ג'ייקובס (אנ'). גייקובס הוא קולנוען בז'אנדר הקולנוע העצמאי. בשנת 2008 יצא לאור סרטו Momma's Man. הסרט השתתף בפסטיבל הקולנוע סאנדנס. הסרט צולם בבית הוריו במנהטן והוריו גילמו בו את זוג ההורים. בשנת 2011 יצא סרטו "Terri". בשנת 2014 לראשונה נטל חלק בתעשיית הטלוויזיה, הוא ביים והשתתף בכתיבת סדרת הקומדיה הבריטית "Doll & Em". בשנת 2017 יצא לאקרנים סרטו "זוג אוהבים". Nobody Needs to Know‏ (2003) Goodtimeskid ‏ (2005) Momma's Man ‏ (2008) Terri ‏(2011) זוג אוהבים (2017) יציאה צרפתית (2021) His Three Daughters‏ (2023) Kirk and Kerry ‏ (1997) Danger 44 ‏ (1999) Dear Mexico ‏ (2000) Message Machine ‏ (2002) Oh Wee! ‏ (2003) Doll & Em ‏ (2014) הסרט Kirk and Kerry זכה בפרס הגרנד ג'ורי לסרט דרמטי קצר במסגרת פסטיבל סלאמדאנס הסרט Terri היה מועמד לפרס הגרנד ג'ורי בפסטיבל סלאמדאנס עזאזל ג'ייקובס, במסד הנתונים הקולנועיים IMDb (באנגלית) עזאזל ג'ייקובס, באתר AllMovie (באנגלית) עזאזל ג'ייקובס, באתר Box Office Mojo (באנגלית) עזאזל ג'ייקובס, במסד הנתונים הקולנועיים KinoPoisk (ברוסית) Azazel Jacobs, באתר mumblecore [https://lafilmforum.wordpress.com/page/2/ October 17/18 – Ken Jacobs and Azazel Jacobs – two different shows], באתר los angeles film forum, ‏ 12 באוקטובר 2009 אנדרו או'ההיר, Portrait of the artist as a fallen angel, באתר salon‏, 21 באוגוסט 2008
יחסי טורקיה – פפואה גינאה החדשה

יחסי טורקיה–פפואה גינאה החדשה הם היחסים הדיפלומטיים הרשמיים שבין הרפובליקה הטורקית לבין פפואה גינאה החדשה. היחסים הדיפלומטיים הרשמיים שבין הרפובליקה הטורקית לבין פפואה גינאה החדשה כוננו ב-30 במאי 1979. עיקר שיתופי הפעולה שבין שתי המדינות נעשים בפורומים בינלאומיים כגון האומות המאוחדות ופורומים שונים בהם תורמת טורקיה מכספה למען התפתחות אזור האוקיינוס השקט, בו נמצאת פפואה גינאה החדשה. סאם אבל (אנ'), שר החוץ הפפואני (2008) טורקיה אינה מיוצגת בפפואה גינאה החדשה, הן בדרג השגרירות והן בדרג הקונסולרי. טורקיה האמינה את שגרירותה שבקנברה, בירת אוסטרליה, על פפואה גינאה החדשה. פפואה גינאה החדשה אינה מיוצגת בטורקיה בדרג השגרירות. פפואה גינאה החדשה מיוצגת בטורקיה בדרג הקונסולרי באמצעות קונסוליה שהיא מחזיקה באיסטנבול. היחסים שבין טורקיה לפפואה גינאה החדשה, אתר משרד החוץ הטורקי
יחסי איי מרשל – טורקיה

יחסי איי מרשל–טורקיה הם היחסים הדיפלומטיים הרשמיים שבין רפובליקת איי מרשל לבין הרפובליקה הטורקית. בין הרפובליקה הטורקית לבין רפובליקת איי מרשל מתקיימים יחסים דיפלומטיים רשמיים ומלאים. עיקר שיתופי הפעולה שבין שתי המדינות נעשים בפורומים בינלאומיים כגון האומות המאוחדות ופורום "טיקה" בו תורמת טורקיה מכספה למען התפתחות אזור האוקיינוס השקט, בו נמצאת איי מרשל. היחסים הדיפלומטיים בין איי מרשל לטורקיה כוננו בטקס חגיגי שנערך באיסטנבול ב-9 באפריל 2008, בין שני הצדדים נחתם מזכר הבנות מיוחד. טוני דברום, שר החוץ של איי מרשל (2014) מטלן זקהארס, עוזר הנשיא של איי מרשל (2016) טורקיה אינה מיוצגת באיי מרשל בדרג השגרירות. טורקיה מיוצגת באיי מרשל בדרג הקונסולרי באמצעות קונסוליה רשמית שהיא מחזיקה במג'ורו, בירת המדינה. טורקיה האמינה את שגרירותה שבקנברה, בירת אוסטרליה, על איי מרשל. איי מרשל אינה מיוצגת בטורקיה בדרג השגרירות. איי מרשל מיוצגת בטורקיה באמצעות קונסוליית כבוד שהיא מחזיקה באיסטנבול. היחסים שבין טורקיה לאיי מרשל, אתר משרד החוץ הטורקי CONSULATE OF TURKEY IN MAJURO, MARSHALL ISLANDS
יחסי טורקיה–קיריבטי

יחסי טורקיה–קיריבטי הם היחסים הדיפלומטיים הרשמיים שבין הרפובליקה הטורקית לבין הרפובליקה של קיריבטי. היחסים הדיפלומטיים הרשמיים שבין הרפובליקה הטורקית לבין הרפובליקה של קיריבטי כוננו בשנת 2008. עיקר שיתופי הפעולה שבין שתי המדינות נעשים בפורומים בינלאומיים כגון האומות המאוחדות ופורומים שונים בהם תורמת טורקיה מכספה למען התפתחות אזור האוקיינוס השקט, בו נמצאת קיריבטי. קוראיטי בניאטו, שר החוץ של קיריבטי (2008) אנוטה טונג (אנ'), נשיא קיריבטי (2014) טיואי טואטו (אנ'), שר הכלכלה של קיריבטי (2016) טורקיה אינה מיוצגת בקיריבטי, הן בדרג השגרירות והן בדרג הקונסולרי. טורקיה האמינה את שגרירותה שבקנברה, בירת אוסטרליה, על קיריבטי. קיריבטי אינה מיוצגת בטורקיה, הן בדרג השגרירות והן בדרג הקונסולרי. היחסים שבין טורקיה לקיריבטי, אתר משרד החוץ הטורקי
החשמלית של מוסקבה

רשת החשמליות במוסקבה, המחולקת לשתי רשתות משנה, היא מרכיב מרכזי במערכת התחבורה הציבורית במוסקבה, עיר הבירה של רוסיה. היא נפתחה בשנת 1872 והוא מופעל מאז 1958 על ידי Mosgortrans, חברה בבעלות המדינה. המפה הרשמית הראשונה של רשת החשמלית במוסקבה (מאז 02.02.24) לשתי רשתות המשנה אורך מסלול משולב כולל של 181 קילומטרים, מה שהופך אותה לרשת לרביעית בגודלה בעולם, אחרי הרשתות במלבורן, סנקט פטרבורג וברלין. החשמלית היא היסטורית הסוג השני של תחבורה להובלת נוסעים עירונית במוסקבה, ממשיכת דרכה של הקונקה (רשת קרונות שהובלה על ידי סוסים). עם זאת, הופעתן במוסקבה בתחילת המאה ה-20 של מסילות ברזל הפריעה להתפתחות קווי חשמלית. לצורך הנחת קווי חשמלית היה צורך תחילה לשחרר את הדרכים ממסלולי סוסים. בשנת 1901 רכשה העירייה את שירותי חברת מניות משותפת בלגית. בנובמבר 1905, מיד לאחר אירועי אוקטובר, נבחר ראש העיר החדש ניקולאי גוצ'קוב. טקס השבעתו חפף עם הפעולות המהפכניות של הפועלים במוסקבה בנובמבר – דצמבר 1905. ברגע שחיי העיר חזרו לשגרה, הורה ניקולאי להמשיך בהנחת פסי החשמלית. בחודש פברואר 1907, נחנכה תנועת החשמליות מרחוב מיאסניצקה, לרחוב סרטנקה ורחוב לוביאנקה. מסלולי החשמלית הראשונים קישרו בין פרברי טבעת הגן למרכז העיר. ב-18 במאי 1910 קיבלה מועצת העיר את הצעתו של גוצ'קוב לארח בשנת 1912 במוסקבה, קונגרס של חברות החשמלית. עד 1910 רשת הקווים הצפופה נצפתה בחלק המערבי של המרכז עם היווצרות רשתות בטבעות הגן ושדרות. בשנת 1918 אורכם הכולל של קווי החשמלית בעיר הסתכם ב-323 קילומטרים, בשנת 1926 אורך המסילה גדל ל-395 קילומטרים. בשנת 1918 היו 475 קרונות, ובשנת 1926 - 764. המהירות הממוצעת של החשמליות עלתה משבעה קמ"ש ב-1918 ל-12 קמ"ש ב-1926. בסוף שנות ה-40 של המאה ה-20 אורך קווי החשמלית הגיע לשיא של כ-450 ק"מ. מאז מספר קווים בוטלו. בתקופת יורי לוז'קוב כראש העיר מגמה זו התרחבה. החל משנת 2012 עם מינוי של מקסים ליקסוטוב לראש מחלקת התחבורה החלה תקופה פיתוח חדשה של המערכת ונקנה ציוד חדש. מדיה וקבצים בנושא החשמלית של מוסקבה בוויקישיתוף אתר האינטרנט הרשמי של החשמלית של מוסקבה (ברוסית) החשמליות של מוסקבה באתר UrbanRail.net Barrow, Keith (3 ביוני 2014). "Fokstrot LRVs enter service in Moscow". International Railway Journal. נבדק ב-4 ביוני 2014. {{cite news}}: (עזרה) "Wien hat das fünftgrößte Straßenbahnnetz der Welt" [Vienna has the fifth largest tramway network in the world]. www.wienerlinien.at (בגרמנית). Wiener Linien. 2011. אורכב מ-המקור ב-31 באוקטובר 2013. נבדק ב-31 באוגוסט 2013. {{cite web}}: (עזרה)
קאי לאן

קאי לאן (באנגלית: Ni Hao, Kai-Lan) היא סדרת אנימציה אינטראקטיביות אמריקאית-קנדית לילדים משנת 2007 המושפעת מאנימה. הסדרה מבוססת על זיכרונות הילדות של יוצרת הסדרה, קרן צ'או, שגדלה במשק בית תרבותי אמריקאי-סיני. הסדרה גם מבוססת על סדרת אנימציה קצרה בשם "Downward Doghouse". במהלך כל פרק בסדרה, קאי לאן וחבריה יוצאים להרפתקאות, שרים ולומדים ומלמדים את השפה הסינית. הסדרה שודרה לראשונה בערוץ הקנדי Treehouse TV, ולאחר מכן שודרה בערוץ ניקלודיאון האמריקאי החל מה-5 בנובמבר 2007 עד ה-4 בנובמבר 2011. בישראל הסדרה שודרה בדיבוב לעברית בערוץ ניקלודיאון, ולאחר מכן בערוץ ניק ג'וניור החל משנת 2009 עד שנת 2012. בנוסף לקנדה, ארצות הברית וישראל, הסדרה שודרה במדינות נוספות, ביניהן איטליה וצרפת. לסדרה נוצרו שתי עונות ו-40 פרקים באורך 24 דקות. על בסיס הסדרה הופצו DVD, בובות, בגדים ומוצרים נוספים. הסדרה עוסקת בילדה בשם קאי לאן, ילדה המתגוררת עם חבריה בקליפורניה (על פי מה שנאמר בסוף העונה הראשונה) איתם היא מציגה לצופים את השפה הסינית יחד עם אלמנטים של תרבות וערכים סיניים. במהלך הסדרה נשבר הקיר הרביעי, וקאי לאן וחבריה פונים לצופים וחוזרים על מילים מסוימות בשפה הסינית. קאי לאן (Kai-Lan) - ילדה צעירה, שובבה והרפתקנית עם לב גדול. היא דוברת עברית (אנגלית בגרסת המקור) וגם מנדרינית. במהלך הסדרה היא ממלמדת את הצופים ואת חבריה בעלי החיים את שפתה ותרבותה. יה-יה (Ye-Ye) - סבא של קאי לאן. הוא נולד בהונג קונג ומעביר באהבה את המסורת שלו לנכדתו. רינטו (Rintoo) - נמר אימפולסיבי צעיר שפועל לעיתים קרובות לפני שהוא חושב. טולי (Tolee) - קואלה אפור שאוהב פנדות ופירות, בעיקר תפוחים, בננות ואננס. הוא אינטליגנטי בעל רעיונות טובים. הוהו (Hoho) - קוף לבן שהכי צעיר מבין חבריה של קאי לאן. הוא מלא אנרגיה ונהנה להיות במרכז תשומת הלב. לולו (Lulu) - קרנפה ורודה בעלת בלון אדום שקשור סביב קרנה, דבר המסייע לה לעוף בשמיים. מאוד אנרגטית ומתוקה. במאי הדיבוב בעברית היו אפרת קרצמן ועמיחי בר טוב ומפיקת הדיבוב הייתה אסנת סדן. בדיבוב העברי דיבבו גם דן קיזלר, מיכל מוכתר (2009 - 2010), מיכל רשף, עדי קוזלובסקי ועידו גביש בתור מלך הקופים (2012). מגלים עם דורה "קאי לאן", במסד הנתונים הקולנועיים IMDb (באנגלית) "קאי לאן", באתר Rotten Tomatoes (באנגלית) "קאי לאן", באתר Metacritic (באנגלית) "קאי לאן", במסד הנתונים הקולנועיים KinoPoisk (ברוסית) קאי לאן, במיזם "אישים" לתיעוד היצירה הישראלית
אחד מאלף (פירושונים)

האם התכוונתם ל... אחד מאלף (ספר מאת מיה קינן) – ספר מדע בדיוני מאת מיה קינן אחד מאלף (ספר מאת מירה קדר) – ספר מאת מירה קדר
בזזז...

בזזז... הוא אלבומה היחיד של הסופרגרופ הישראלית "הזבובים", אשר יצא בשנת 1998 לאחר כשלוש שנים של הקלטות על ידי חברת התקליטים BNE בהפקת ניצן זעירא. האלבום מושפע מבחינה מוזיקלית מסגנונות רוק מתקופות שונות. דן תורן ומאור כהן חולקים בו את עמדת הסולן הראשי, כאשר אורן קפלן מבצע גם הוא שני שירים ("Kalifornia" ו-"Televized Rainbow"). "הסיבה היא ש..." הוא גרסת כיסוי מתורגמת לעברית לשיר של להקת הבירדס. השירים "That's Not) Carol)", "זרזירים" ו"רוק הזבובים" יצאו כסינגלים והפכו ללהיטים ברדיו. מבוא (מילים: דן תורן, מאור כהן, לחן: אורן קפלן, דן תורן, יובל שפריר, מאור כהן, מספר: אבי אוריה) בזזז... (לחן: אורן קפלן, מאור כהן) Kalifornia (מילים ולחן: אורן קפלן) עיניים עצומות (מילים ולחן: דן תורן, מאור כהן) (That's Not) Carol (מילים: מאור כהן, לחן: אורן קפלן, מאור כהן) זכרי (מילים: דן תורן, לחן: מאור כהן) For The Sun (מילים ולחן: הזבובים) זרזירים (מילים: אורן קפלן, דן תורן, ניל יאנג, שרון קנטור, לחן: אורן קפלן) רוק הזבובים (מילים: דן תורן, מאור כהן, עמית לירון, לחן: אורן קפלן, מאור כהן) לגעת ברוח (מילים ולחן: דן תורן) הסיבה היא ש... (מילים ולחן: ג'ין קלארק, תרגום חופשי: הזבובים) את (מילים ולחן: מאור כהן) Sur La Plage (מילים: עממי צרפתי, לחן: אורן קפלן) Televized Rainbow (מילים: אורן קפלן, שרון קנטור, לחן: אורן קפלן) מידע על האלבום בזזז... באתר MusicBrainz ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
פרידריך רוזן

פרידריך רוזן (בגרמנית: Friedrich Rosen;‏ 30 באוגוסט 1856 – 27 בנובמבר 1935) היה מזרחן, דיפלומט ופוליטיקאי גרמני, שכיהן כשר החוץ של רפובליקת ויימאר בשנת 1921. רוזן נולד בלייפציג לגאורג רוזן שהיה מזרחן, ולבתו של איגנץ מושלס, מומר יהודי שהתגורר באנגליה. הוא גדל בירושלים בה אביו כיהן כקונסול גרמניה, ולמד ארבע שפות: גרמנית, אנגלית, ערבית וטורקית. הוא למד שפות מזרחיות ומודרניות מזרחנות באוניברסיטת הומבולדט של ברלין, אוניברסיטת לייפציג, אוניברסיטת גטינגן וסורבון. לאחר שסיים את לימודיו, עבד כמורה פרטי לילדיו של פרדריק המילטון-טמפל-בלקווד, בלונדון. משנת 1887 היה מרצה לאורדו ופרסית באוניברסיטת הומבולדט של ברלין. בשנת 1890 מונה לנציג הגרמני בביירות. בתפקידו זה ליווה את גרטרוד בל בביקורה בארץ ישראל בשנת 1897. בעקבות מסע וילהלם השני לארץ ישראל מצא רוזן חן בעיני הקיסר והוא קודם במשרד החוץ הגרמני. לימים כתב רוזן בזיכרונותיו, כי לא הוא אשר הדריך את הקיסר בביקור בארץ ישראל וכי הקיסר בלבל בינו ובין אדם אחר. בשנת 1899 מונה לקונסול גרמניה בירושלים. בשנת 1904, עבד במחלקת המזרח התיכון של משרד החוץ הגרמני. הוא נפגש עם הדירקטור אויהאגען, גרמני שהציג בפניו תוכנית ליישוב המוני יהודים בארץ ישראל. הוא הביע עניין בתוכנית והעניק לו 12,000 מרק לקידום הרעיון. בשנים 1904–1905 הוא עמד בראש המשלחת המסחרית הגרמנית למנליק השני, קיסר אתיופיה ולאחר מכן היה נציג גרמניה בטנג'יר. בשנים 1910–1912 היה שגריר גרמניה בבוקרשט, בשנים 1912–1916 היה שגריר גרמניה בליסבון, ומצא עצמו מוחה שוב ושוב נגד צעדים של פורטוגל שנתפסו על ידי גרמניה כמפירים את הנייטרליות של פורטוגל במלחמת העולם הראשונה. במרץ 1916, בעקבות הכרזת המלחמה של גרמניה על פורטוגל, שב רוזן לגרמניה ונשלח לכהן כשגריר גרמניה בהולנד. בתחילת 1920 בקשו בגרמניה למנותו לשגריר גרמניה במדריד, אולם ממשלת ספרד סירבה לקבלו. במאי 1921 מונה לשר החוץ של גרמניה, תפקיד בו החזיק עד התפטרות בממשלה באוקטובר 1921. מדיה וקבצים בנושא פרידריך רוזן בוויקישיתוף האנטישמיות בגרמניה, דואר היום, 1 ביולי 1921 טעות ושכרה, דבר, 25 בדצמבר 1935 יוסף ליאן, מסביב לקונגרס, הצפירה, 15 באוגוסט 1911 המלחמה החדשה, הצפירה, 12 במרץ 1916 מת ד"ר רוזן, דואר היום, 2 בדצמבר 1935 ספרד וגרמניה, דואר היום, 2 בפברואר 1920 פרידריך רוזן מת, דבר, 13 בדצמבר 1935
חיתול למבוגרים

חיתול למבוגרים הוא חיתול המיועד בדרך כלל למבוגרים הסובלים מבעיות רפואיות או נכויות שונות, כגון בריחת שתן, שלשול קשה או דמנציה. חיתולים אלו מגיעים בצורות שונות, כשחלקם דומים לחיתולי ילדים מסורתיים, חלקם לתחתונים וחלקם לתחבושות היגייניות. בחיתולים מעורבת בדרך כלל אבקת פולימר לספיגת נוזלים. ב-2016 עמד היקף הסחר בחיתולים למבוגרים על 9.8 מיליארד דולר, כשביפן לבדה עמד היקף הסחר על 1.8 מיליארד דולר. רוב המשתמשים בחיתולים למבוגרים אלו מבוגרים הסובלים ממצבים רפואיים הגורמים להם לחוות בריחת שתן או צואה, והם זקוקים לחיתולים מכיוון שאינם מסוגלים לשלוט על שלפוחית השתן או המעי שלהם. גם אנשים שאינם יכולים לרדת מהמיטה או כאלו המשתמשים בכיסאות גלגלים משתמשים בחיתולים, משום שאינם יכולים לגשת לשירותים באופן עצמאי. אנשים עם לקות קוגניטיבית, כמו דמנציה, עשויים להזדקק לחיתולים מכיוון שהם עשויים לא להכיר בצורך שלהם להגיע לשירותים. אסטרונאוטים גם כן משתמשים בחיתולים למבוגרים בזמן ההמראה ובזמן פעילות חוץ-רכבית. החיתולים האלו יכולים להכיל עד פי 400 ממשקלם, והן פותחו כך שאסטרונאוטים יוכלו להישאר בפעילות חוץ-רכבית במשך שש שעות לפחות. במקור, רק אסטרונאוטיות היו לובשות חיתולים, מכיוון שמכשירי איסוף הצואה ששימשו גברים לא היו מתאימים לנשים; עם זאת, דיווחים על נוחותם ויעילותם שכנעו בסופו של דבר גם את הגברים להתחיל ללבוש חיתולים. המודעות הציבורית לחיתולי אסטרונאוטים עלתה משמעותית בעקבות מעצרה של ליסה נוואק, אסטרונאוטית של נאס"א שהואשמה בחטיפה ובניסיון רצח שדווח כי נסעה 900 מיילים עם חיתול למבוגרים, כך שלא הייתה צריכה לעצור להשתין. אנשים בעלי פטיש לחיתולים (אנ') משתמשים בחיתולים למבוגרים. מדיה וקבצים בנושא חיתול למבוגרים בוויקישיתוף "Global Diaper Industry". נבדק ב-2019-02-01. Steger, Isabella (2019-01-28). "The next big innovation in Japan's aging economy is flushable adult diapers". Quartz (publication). נבדק ב-2019-02-01. "Behind the Scenes: Training". Los Angeles Times (9 בפברואר 2007). "NASA diapers become topic No. 1". latimes.com. {{cite web}}: (עזרה) http://www.newsweek.com/id/68425 "NASA Astronaut Lisa Nowak Charged With Attempted Murder in Bizarre Love Triangle". Fox News. אורכב מ-המקור ב-2008-01-15. נבדק ב-2008-09-15. Pretlow, Robert A. "The internet can reveal previously unknown causes of medical conditions, such as attraction to diapers as a cause of enuresis and incontinence". Mednet 2002. אורכב מ-המקור ב-2006-02-17.
המנון קיריבטי

ההמנון הלאומי של קיריבטי הקרוי בשם "עמדי קיריבטי" נכתב והולחן על ידי הפוליטיקאי הקיריביטי אוריאום טמוארה לוטבה (1910–1988). ההמנון קיבל מעמד רשמי ב-12 ביולי 1979. Kiribati – nationalanthems.info, www.nationalanthems.info TIAGO JOSE BERG., HINOS DE TODOS OS PAISES DO MUNDO;, [S.l.]: PANDA BOOKS
המנון פיג'י

ההמנון הלאומי של פיג'י הקרוי בשם "אלוהים ברך את פיג'י" נכתב על ידי מיכאל פרנסיס אלכסנדר פרסקוט ללחנו של השיר הנוצרי "גרים בארץ בעולה" שכתב והלחין צ'ארלס אוסטין מיילס. לחן ההמנון אומץ משיר נוצרי-דתי בעקבות השפעת הנצרות על פיג'י. קיימים שלושה נוסחים עיקריים להמנון: נוסח בשפה האנגלית, בשפה הפיג'ית ובשפה ההינדית. הגרסה האנגלית היא הנפוצה ביותר, את הגרסה הפיג'ית שרים לעיתים נדירות. בשנת 2008, הוצע לתרגם את ההמנון גם להינדית כיוון שגם היא שפה רשמית בפיג'י. מילות השיר בשפה האנגלית והפיג'ית אינן תרגומים אחת של השנייה ולמעשה קיים ביניהן דמיון מועט. לחן ההמנון של פיג'י אומץ מהשיר "גרים בארץ בעולה" (Dwelling in Beulah Land) שנכתב והולחן ב-1911 על ידי צ'ארלס אוסטין מיילס. מילות ההמנון נכתבו לאחר מכן על ידי מיכאל פרנסיס אלכסנדר פרסקוט ללחן זה וזכו במקום הראשון בתחרות הכלל מדינית לכתיבת ההמנון שנערכה לפני קבלת העצמאות של פיג'י באוקטובר 1970. Fiji – nationalanthems.info, www.nationalanthems.info
קרטיגנין

קרטיגנין, קרטיגני, קרטיגנא או קרתיגנא הייתה עיר שהתקיימה בה בתקופת התלמוד קהילה יהודית, וממנה יצאו כמה אמוראים. מיקומה שנוי במחלוקת. העיר מוזכרת בעיקר בהקשר לאמוראים שיצאו ממנה: רבי יצחק דמן קרטיגנין, רבי אבא מקרטיגנא ורבי חנא קרטיגנאה. אמר רב יהודה: מצור ועד קרטיגני מכירין את ישראל ואת אביהם שבשמים, ומצור כלפי מערב, ומקרטיגני כלפי מזרח, אין מכירין את ישראל ולא את אביהן שבשמים רש"י מסביר, שכוונת רב יהודה היא שבקרתיגנא "מכירים בכבודם הראשון" של ישראל, ולכן "אין מכבידין עולם". במדרש ויקרא רבה מסופר: אלכסנדר מוקדון הלך למדינה ששמא קרטיגנא והייתה כולה נשים. יצאו לפניו ואמרו לו: אם אתה נלחם עמנו ומנצח אותנו, שמך יצא בעולם כמי שניצח מחוז של נשים, ואם אנו ננצח שמך יצא בעולם כמי שנשים נצחוהו ושוב לא תוכל לעמוד בפני שום מלך. כשיצא משם (ללא קרב) כתב על שערי העיר: אני אלכסנדר מוקדון שוטה הייתי עד שבאתי לקרטיגנא ונטלתי עצה מנשים. המקור בארמית אלכסנדרוס מוקדן... אזל להדא מדינתא דשמה קרטיגנא והות כולה דנשי נפקין קדמוי אמרי ליה אי את עביד עמנא קרבא ונצחת לן שמך נפק לעלמא דמחוזא דנשי אחרבת ואי אנן עבדינן עמך קרבא ונצחינך שמך נפיק בעלמא דנשיא נצחוך ותו לית את קאים קדם מלכו כי נפק כתב על תרע פילי אנא אלכסנדרוס מוקדן שטי הוינא עד דאתי לקרטיגנא מדינתא ואלפית עצה מנשיא. — ויקרא רבה, פרשה כ"ז, פסקה א' לגבי זיהויה של קרטיגנין קיימת מחלוקת בין החוקרים: רבי אשתורי הפרחי זיהה אותה עם העיר הצפון אפריקאית קרתגו (כיום בתוניסיה), ובעקבותיו צעדו חוקרים ומחברים רבים. חיזוק מן התלמוד לזיהוי זה מופיע במסכת תמיד, שם מובא הסיפור שהובא לעיל מויקרא רבה, אלא שעיר הנשים שאליה הגיע אלכסנדר מכונה שם "אפריקי". יש המזהים את קרטיגנין עם קרטחנה (קרתגו החדשה) שבאספמיה (כיום בספרד). לדברי חוקרים אלו שימש השם "קרטיגנא" בתקופות מסוימות ככינוי כללי לגולה היהודית בספרד, בדומה לכינוי "אספמיה". לעומת הרואים את קרטיגנין כעיר במערב אגן הים התיכון, רבי עזריה מן האדומים זיהה את מיקומה דווקא במזרח, וזאת על פי דברי התלמוד במסכת מנחות שהובאו לעיל, שמהם משמע שקרטיגני היא עיר מזרחית. לכן, יש המזהים את קרטיגני באזור הרי כורדיסטן[דרוש מקור] או בארמניה. ראו תלמוד בבלי, מסכת ברכות, דף כ"ט, עמוד א'. למשל: תלמוד ירושלמי, מסכת דמאי, פרק ה', הלכה ב', תלמוד ירושלמי, מסכת כלאים, פרק ה', הלכה א' ועוד נזכר גם בשמות "חיננא", "חנן" ו"אחא". ראו למשל תלמוד ירושלמי, מסכת שבת, פרק ט"ז, הלכה ב', תלמוד בבלי, מסכת בבא קמא, דף קי"ד, עמוד ב' ועוד. תלמוד בבלי, מסכת מנחות, דף ק"י, עמוד א' כפתור ופרח פרק י פנחס נאמן, אנציקלופדיה לגאוגרפיה תלמודית, כרך ב, בהוצאת יהושע צ'צ'יק, תל אביב ה'תשל"א, עמ' 416-418; הרב עדין שטיינזלץ, ביאור לבבא קמא קיד עמוד ב; הרב רפאל בנימין כהן, מלכי תרשיש, פרק א' (עמ' א-ה). תלמוד בבלי, מסכת תמיד, דף ל"ב, עמוד ב' זאב יעבץ, תולדות ישראל, ח"ט, ירושלים ה'תרצ"ח. עמ' 57–58 ובהערה 11 שם בשם אברהם אליהו הרכבי. מאור עיניים, אמרי בינה יא אכן בכמה מקורות הגרסה היא הפוכה, על מנת ליישב את דברי התלמוד עם הזיהוי של קרטיגנין כקרתגו, ועל פיה "צור" היא עיר מזרחית ו"קרטיגני" מערבית ABBA OF CARTHAGE, באתר האנציקלופדיה היהודית
יעקב ניצן (פירושונים)

האם התכוונתם ל... יעקב ניצן – קצין בחיל הים הישראלי יעקב ניצן (אדריכל נוף) – אדריכל נוף ישראלי יעקב ניצן (נציב שירות המדינה) – נציב שירות המדינה בשנים 1968–1977 יעקב ניצן (שחקן) – שחקן קולנוע ישראלי
לימון לימונרו

Limón limonero (לימון, עץ לימון) הוא פסודובלה ספרדי, שהוקלט בשנת 1936, וזכה גם לנוסח עברי בשנת 1952. השיר חובר על ידי סיקסטו קנטבראנה (Cantabrana Ruíz-Aguirre, Sixto 1890-1965) ורמון פרליו (Ramón Perelló y Ródenas 1903-1978), הולחן בידי חואן מוסטאסו (Juan Mostazo Morales 1903-1938) ובוצע לראשונה בפי קונצ'יטה פיקר (María de la Concepción Piquer López 1908-1990) . ב-1938 נכלל ביצוע של השיר בפי אסטרלייטה קאסטרו (Estrellita Castro 1912-1983) בסרט בשם Mariquilla Terremoto (מריקיליה רעידת אדמה). הסרט אבד במהלך מלחמת האזרחים הספרדית והוקלט מחדש בפי הזמרת ב-1963 . לשיר יש ביצועים נוספים שחלקם מושרים כמו הגרסה המקורית בגוף ראשון, וחלקם בשינויים המתבקשים - בגוף שלישי. למרגלות עץ לימון פורח בלילה שלעולם לא אשכח לבחור אלגנטי ושחצן נרגשת הענקתי את אהבתי. אני האמנתי לשבועתך ולא הבחנתי שהולכת אותי שולל וכעת הסערה מטביעה אותי כשאני רואה כיצד ננטשתי. ובצילו של אותו עץ לימון שביום אחר ראה אותי מחייכת משירה (כעלי שלכת) אחת לאחת את מכאובי כמו לוורד אני שרה לו כך: פזמון: עץ לימון, אח לימון עץ לימון לצידך אמר לי בחור שקרן ורמאי: "אהבתיך כפי שלא אהבתי מעולם אחרת בת ההרים אני אוהב אותך" רחם עלי, הקל על כאבי אח לימון עץ לימון עץ לימון אהוב. בדרכים זרועות בקוצים עם כאבי הנורא יצאתי לשוטט ושקועה בעצב יסורי אינני מצליחה לשכוח את מעשך המרושע אך מקץ השנים אלוהים העניש אותו בכך שאשה אחרת בגדה בו כפי שהוא בגד בי. ובצילו של אותו עץ לימון שפרח ושהרוח יבשה אותו היום ראיתיו בוכה לצידו על הבגידה, בדיוק כמוני. פזמון: עץ לימון, אח לימון עץ לימון.. הנוסח העברי נכתב בידי אברהם ברושי. לילית נגר ביצעה אותו לראשונה בשנת 1952. גם גבי ברלין ביצע אותו. שם השיר מוזכר בשיר "תל אביב רומנסרו" (מילים: יורם טהרלב, לחן: נורית הירש) ששר חיים משה. ריקוד הזוגות המקובל בהרקדות בארץ חובר בידי ספי אביב בשנת 1994 . מילות השיר, באתר שירונט הביצוע המקורי של קונצ'יטה פיקר הביצוע המחודש של אסטרלייטה קאסטרו מילות השיר בספרדית ופרטים נוספים עליו הביצוע של לילית נגר הריקוד לימון לימונרו
שרון שטיימן

שרון שטיימן (נולדה ב-16 בנובמבר 2005) היא אלופת ישראל בשחייה (2018) במשחה ל-200 מטר פרפר. שטיימן התאמנה בקבוצת הפועל פליפר חדרה בהדרכתה של לודמילה טקצ'ב ומשנת 2020 מתאמנת בפנימיית מכון וינגייט. באליפות ישראל בשחייה (בריכת 25 מטר) שנערכה בווינגייט בסוף דצמבר אותה שנה זכתה שטיימן במדליית ארד במשחה ל-200 מטר פרפר בשיא ישראלי חדש לגילאי 12 ו-13 של 2:17.73 דקות, אחרי מאי לווי ממכבי קריית אונו שקבעה שיא ישראלי חדש לגילאי 16 ו-17 של 16 2:13.15 דקות וקטרין שפיר ממכבי נהריה (2:15.53 דקות). באליפות הים התיכון -"גביע קומן" (נערות עד גיל 14) שנערך בלימסול, קפריסין ביוני 2018 זכתה שטיימן במדליית ארד במשחה ל-200 מטר פרפר בשיא אישי חדש של 2:19.47 דקות. נוסף לכך היא סיימה במקום שמיני במשחה ל-100 מטר פרפר בתוצאה של 1:05.73 דקות. באליפות ישראל שנערכה ביולי אותה שנה היא זכתה במדליית זהב במשחה ל-200 מטר פרפר בשיא ישראלי חדש לגילאי 13 של 2:17.99 דקות, לפני מאי לווי (2:19.08 דקות) וקטרין שפיר (2:19.30 דקות). נוסף לכך, היא סיימה במקום שביעי במשחה ל-100 מטר פרפר בתוצאה של 1:05.23 דקות. באליפות הים התיכון -"גביע קומן" (נערות עד גיל 14) (נערות עד גיל 14) שנערכה בבורגס, בולגריה ביוני 2019 סיימה שטיימן במקום רביעי במשחה ל-200 מטר פרפר בשיא אישי חדש של 2:17.45 דקות ובמקום חמישי במשחה ל-100 מטר פרפר בתוצאה של 1:03.56 דקות. בפסטיבל האולימפי האירופי לנוער (נערות עד גיל 15) שנערך בבאקו, אזרבייג'ן בסוף יולי היא סיימה במקום שישי במשחה ל-200 מטר פרפר בשיא ישראלי חדש לגילאי 14–16 של 2:14.45 דקות. כבר בשלב המוקדמות היא קבעה, תוצאה של 2:15.43 דקות ועלתה מהמקום הרביעי. נוסף לכך, היא סיימה במקום 15 במשחה ל-100 מטר פרפר בתוצאה של 1:02.99 דקות. באליפות ישראל בשחייה שנערכה באוגוסט אותה שנה היא זכתה בשתי מדליות כסף, במשחה ל-100 מטר פרפר בשיא אישי חדש של 1:02.36 דקות, אחרי לאה פולונסקי ממכבי חיפה (1:00.48 דקות) ולפני איטל שפושניקוב מהפועל ירושלים (1:02.40 דקות) ובמשחה ל-200 מטר פרפר 2:14.86 דקות, אחרי לאה פולונסקי (2:14.23 דקות) ולפני הראל רז מהפועל קריית אתא (2:20.36 דקות). באליפות אירופה (בריכת 25 מטר) שנערכה בקאזאן, רוסיה בתחילת נובמבר 2021 סיימה במקום 16 במשחה ל-200 מטר פרפר בתוצאה של 2:13.94 דקות, בשלב המוקדמות היא קבעה שיא אישי חדש של 2:13.72 דקות ועלתה מהמקום 15 לשלב חצי הגמר. נוסף לכך, היא סיימה במקום 22 במשחה ל-100 מטר פרפר בשיא אישי חדש של 1:01.45 דקות. שרון שטיימן, באתר Swimrankings (באנגלית)
Electrecord

Electrecord היא חברת תקליטים רומנית. החברה הוקמה בשנת 1932 על ידי איש העסקים היהודי נתן מישונזניקי. בשנים 1939–1940 הוצאו כ-70 אלף תקליטים בשנה. לאחר מלחמת העולם השנייה החברה הועברה לבעלות ממשלתית והייתה חברת התקליטים היחידה במדינה. החברה נדרשה להוציא תקליטים של יצירות מאירופה וארצות הברית. התקליטים היו ברמת איכות ירודה, ולמרות זאת זכו להצלחה גדולה במדינה. היא הוציאה סדרות של תקליטים ולהצלחה הגדולה ביותר זכתה סדרה Formaţii de muzică pop. בנוסף לכך, החברה הוציאה תקליטים של מוזיקאים קלאסיים סובייטים. באותה תקופה כל מוזיקאי רומני היה מוציא תקליטים בחברה זו. לאחר שנת 1990 קמו חברות נוספות ו-Electrecord איבדה בהדרגה חלקי שוק משמעותיים. רוב התקליטים שהוצאו בתקופה זו היו הוצאות מחדש של להיטי העבר. בין הזמרים הרומנים שהוציאו עם חברה זו יצירות לאחרונה ניתן לציין את ז'אן דה לה קראיובה. מדיה וקבצים בנושא Electrecord בוויקישיתוף אתר האינטרנט הרשמי של Electrecord (ברומנית) Electrecord, סרטונים בערוץ היוטיוב ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
H (פירושונים)

האם התכוונתם ל... H (כתב לטיני) – אות לטינית Н (כתב קירילי) – אות קירילית מימן – יסוד כימי המסומן באות H